<classify> Winfrida Mtoi KAMA ulifikiri Simba imewekeza nguvu Ligi Kuu TanzaniaBara pekee utakuwa unakosea sana kwani, Wekundu hao wamepania kufanya vizuripia Kombe la ShirikishoASFC, baada ya jana kuilaza Stand United mikwaju yapenalti 3-2 na kutinga robo fainali ya michuano hiyo. Kwakukukumbusha Simba ndiye kinara wa msimamowa Ligi Kuu,ikiwa na pointi 62, baada ya kushuka dimbani mara 24, ikishinda mara 20, sarembili na kuchapwa mara mbili. Kabla ya mikwaju ya penalti kutumia kumpata mshindi,dakika 90 za pambano hilo lililopigwa Uwanja wa Kambarage mjini Shinyanga lilikamilikakwa sare ya bao 1-1. Katika mchezo huo, Stand inayoshiriki Ligi Daraja laKwanza Tanzania BaraFDLilionekana kupania kuwabwaga vigogo hao wa Msimbazikabla ya kukubali kuchemka. Dakika 45 za kipindi cha kwanza zilimalizika kwa milangoya timu zote kugoma kufunguka. Simba ilikuwa ya kwanza kufunga bao la kuongoza dakika ya50, kwa mkwaju wa penalti, uliopigwa na kiungo, Hassan Dilinga, baada ya bekiwa Stand, Antidius Ishengoma kuunawa mpira akiwa ndani ya eneo la hatari. Lakini dakika ya 67, Stand ilisawazisha kupitia kwa MirajSalehe, aliyepata pasi ya Maulid Fadhil aliyeuwahi mpira uliomponyoka beki waSimba, Tairone Santos akiwa katika harakati za kuokoa. Dakika ya sita, Saleh alikosa bao, baada ya kupata pasi nzuri ilichongwa na Fadhil,lakini alipiga shuti dhaifu lililodakwa na kipa wa Simba, Beno Kakolanya. Dalika ya saba Shiza Kichuya alishindwa kuiandikia bao lakuongoza Simba licha ya kupokea pasi safi ya Meddie Kagere, baada ya kupigashuti dhaifu lilidakwa na kipa wa Stand United, Murtala Hamad Dakika 37, Kagere alikosa bao licha ya kuwa kwenye nafasinzuri baada ya kupokea krosi ya Kichuya na kupiga mkwaju uliotoka nje. Pamoja na kila upande kusaka mabao ya ushindi, dakika 90za pambano hilo zilikamilika kwa sare ya bao 1-1 na ndipo mikwaju ya penaltiilipotumika. Mshambuliaji wa kimataifa wa Rwanda, Kagere ndiye wakwanza kupiga penalti kwa upande wa Simba, lakini alikosa baada kiki yake kupanguliwana Hamad. Bahati mbaya hiyo ilimkuta pia Ibrahim Ajib wa Simbaambaye mkwaju wake uligonga mwamba wa juu, wakati Clatous Chama, DeogratiusKanda na Hassan Dilunga walifunga kwa upande wa Wekundu hao. Stand kwa upande mwingine penalti zake zilifungwa na Fakhi Juma na Brown Raphael,huku Miraj Saleh akikosa kwa kugongesha mwamba kama ilivyokuwa kwa MajidKimbondile aliyepaisha na Maulid Fadhil iliyopangulia. Timu nyingine zilizotinga robo fainali ni Sahare AllStars baada ya kuifunga Panama FC mabao 5-2 kwenye Uwanja wa Uhuru Dar es Salaam, Namungo FC imeifunga Mbeya City mabao2-1 Uwanja wa Majaliwa, Lindi. Ndanda imechomoka na ushindi wa mabao 3-1 dhidi ya KitayosaFC kwenye Uwanja wa Nangwanda Sijaona,Mtwara.  <topic>: michezo 